*Vzorec partnerskega sporazuma*

***Projektno partnerstvo lahko uporabi spodnji vzorec partnerskega sporazuma, pri čemer ga lahko po potrebi dopolni z dodatnimi določili (obstoječih pa ne sme brisati ali spreminjati).***

**NAZIV**, naslov – **kot nosilni projektni partner in upravičenec**, ki ga zastopa ime, priimek, funkcija

Matična številka:

Identifikacijska številka za DDV/Davčna številka:

Transakcijski račun: SI56

(v nadaljnjem besedilu: upravičenec)

in

**NAZIV**, naslov – **kot projektni partner**, ki ga zastopa ime, priimek, funkcija

Matična številka:

Identifikacijska številka za DDV/Davčna številka:

Transakcijski račun: SI56

(v nadaljnjem besedilu: projektni partner 1)

in

**NAZIV**, naslov – **kot projektni partner**, ki ga zastopa ime, priimek, funkcija

Matična številka:

Identifikacijska številka za DDV/Davčna številka:

Transakcijski račun: SI56

(v nadaljnjem besedilu: projektni partner 2)

/dodati partnerje po potrebi/

sklenejo naslednji

**PARTNERSKI SPORAZUM št. \_\_\_\_\_\_\_\_\_**

**ZA IZVEDBO OPERACIJE »NAZIV«**

**v okviru**

**4. prednostne osi:** Trajnostna raba in proizvodnja energije in pametna omrežja

**4.4. prednostne naložbe:** Spodbujanje nizkoogljičnih strategij za vse vrste območij, zlasti za urbana območja, vključno s spodbujanjem trajnostne multimodalne urbane mobilnosti in ustreznimi omilitvenimi prilagoditvenimi ukrepi

**specifičnega cilja 1:** Razvoj urbane mobilnosti za izboljšanje kakovosti zraka v mestih

**Operativnega programa za izvajanje Evropske kohezijske politike v obdobju 2014–2020**

**I. UVODNE DOLOČBE**

1. člen

(ugotovitvene določbe)

Stranke tega partnerskega sporazuma uvodoma ugotavljajo, da:

1. je Ministrstvo za gospodarski razvoj in tehnologijo, kot ministrstvo, pristojno za regionalni razvoj, na podlagi prvega odstavka 2. člena Uredbe o izvajanju ukrepov endogene regionalne politike (Uradni list RS, št. 16/13 in 78/15) izdalo Povabilo razvojnim svetom regij za dopolnitev dogovora za razvoj regije – drugo povabilo št. 3030-120/2016/97 z dne 13. 11. 2017 (v nadaljnjem besedilu: povabilo), ki predstavlja prilogo in sestavni del tega partnerskega sporazuma (*Priloga št. 1*);
2. je bila operacija upravičenca z nazivom »Naziv operacije« (v nadaljnjem besedilu: operacija) vključena v Dogovor za razvoj regij št. \_\_\_\_\_\_ z dne dd. mm. llll;
3. je bila za operacijo upravičencu izdana Odločitev o podpori št. \_\_\_\_\_\_ z dne dd. mm. llll, na podlagi vloge za neposredno potrditev operacije (v nadaljnjem besedilu: vloga), ki predstavlja prilogo in sestavni del tega partnerskega sporazuma (*Priloga št. 2*);
4. je upravičenec z Ministrstvom za infrastrukturo, ki je pristojno resorno ministrstvo v okviru 4. prednostne osi: Trajnostna raba in proizvodnja energije in pametna omrežja 4.4. prednostne naložbe: Spodbujanje nizkoogljičnih strategij za vse vrste območij, zlasti za urbana območja, vključno s spodbujanjem trajnostne multimodalne urbane mobilnosti in ustreznimi omilitvenimi prilagoditvenimi ukrepi specifičnega cilja 1: Razvoj urbane mobilnosti za izboljšanje kakovosti zraka v mestih Operativnega programa za izvajanje Evropske kohezijske politike v obdobju 2014 – 2020 (v nadaljnjem besedilu: ministrstvo), dne dd. mm. llll podpisal Pogodbo št.: \_\_\_\_\_\_\_\_\_\_\_\_ o sofinanciranju operacije »NAZIV« (v nadaljnjem besedilu: pogodba o sofinanciranju), ki predstavlja prilogo in sestavni del tega partnerskega sporazuma (*Priloga št. 3*);
5. s tem partnerskim sporazumom ustanavljajo projektno partnerstvo za izvedbo operacije »Naziv« in se dogovorijo o načinu delitve sredstev, dodeljenih projektnemu partnerstvu s pogodbo o sofinanciranju, ki jo je upravičenec podpisal z ministrstvom, ter obveznostih projektnih partnerjev, ki izhajajo iz pogodbe o sofinanciranju in tega partnerskega sporazuma;
6. predstavljajo sredstva, dodeljena projektnemu partnerstvu s pogodbo o sofinanciranju, sredstva evropske kohezijske politike, ki se upravičencu izplačajo kot sredstva iz proračuna Evropske unije in proračuna Republike Slovenije (slovenska udeležba) na podlagi pogodbe o sofinanciranju.

**II. PROJEKTNO PARTNERSTVO**

1. člen

(odgovornost projektnega partnerstva)

(1) Stranke tega partnerskega sporazuma se dogovorijo, da bo upravičenec prevzel odgovornost do ministrstva za izvršitev vseh nalog po tem partnerskem sporazumu in pogodbi o sofinanciranju.

(2) Stranke tega partnerskega sporazuma se dogovorijo, da upravičenec odgovarja za vnos podatkov celotnega projektnega partnerstva v aplikacije, predpisane s strani ministrstva, ter da odgovarja za pravilnost vnesenih podatkov.

(3) Upravičenec in vsi projektni partnerji so dolžni upoštevati Navodila organa upravljanja o upravičenih stroških za sredstva evropske kohezijske politike v programskem obdobju 2014-2020 (dostopna na spletni strani <http://www.eu-skladi.si/sl/ekp/navodila>), z vsemi spremembami, ki bodo objavljene v času trajanja operacije, posebna navodila ministrstva za izvajanje neposredno potrjenih operacij, vključenih v Dogovor za razvoj regij in izbranih za sofinanciranje na podlagi pogodbe o sofinanciranju (v nadaljnjem besedilu: navodila ministrstva), ter morajo biti dosegljivi za komunikacijo z ministrstvom.

1. člen

(aktivnosti operacije in delitev finančnih sredstev)

(1) Upravičenec in projektni partnerji se v tem partnerskem sporazumu dogovorijo o delitvi izvedbe aktivnosti operacije, rokih za izvedbo posameznih aktivnosti in delitvi sredstev, ki jih bo sofinanciralo ministrstvo, in sicer na naslednji način:

*/izpolniti delitev med projektnimi partnerji, kot sledi iz potrjene vloge za neposredno potrditev operacije v Prilogi št. 2/*

|  |  |  |  |
| --- | --- | --- | --- |
| Naziv upravičenca oz. projektnega partnerja | Aktivnosti operacije | Rok izvedbe | Znesek sofinanciranja v EUR |
| Od | Do |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

(2) Dodelitev finančnih sredstev po posameznih projektnih partnerjih, letih in vrstah stroškov je razvidna iz finančnega načrta operacije, ki predstavlja prilogo in sestavni del tega partnerskega sporazuma (*Priloga št. 4*).

*/partnerskemu sporazumu se priloži finančni načrt operacije, ki je bil potrjen z vlogo za neposredno potrditev operacije v Prilogi št. 2, ob vsaki spremembi partnerskega sporazuma pa se priloži tudi spremenjen finančni načrt, v kolikor gre za finančne spremembe operacije/*

1. člen

(pooblastilo in financiranje stroškov koordinacije in vodenja projekta)

(1) S podpisom tega partnerskega sporazuma stranke sporazuma izrecno pooblaščajo upravičenca/projektnega partnerja »Naziv« (v nadaljnjem besedilu: pooblaščenec) za koordinacijo, usklajevanje in vodenje vseh aktivnosti v okviru operacije v imenu in za račun vseh strank tega partnerskega sporazuma. Stranke sporazuma se strinjajo, da pooblaščenec izvaja postopke skupnega javnega naročanja v skladu s predpisi, ki urejajo javno naročanje, ter na tej podlagi sklene / pripravi pogodbo z izbranim izvajalcem v imenu in za račun vseh strank tega partnerskega sporazuma. *- ta člen se lahko /spreminja ali ureja s posebnim aktom.*

1. člen

(seznanjenost z obveznostmi)

(1) S podpisom tega partnerskega sporazuma stranke sporazuma potrjujejo, da so seznanjene in se strinjajo z obveznostmi, ki izhajajo iz pogodbe o sofinanciranju, povabila ter tega partnerskega sporazuma. Seznanjene in strinjajo se tudi z odgovornostjo upravičenca, ki izhaja iz pogodbe o sofinanciranju. S podpisom stranke sporazuma potrjujejo, da so seznanjene s finančnim načrtom operacije, pogoji in zahtevami javnega poziva in navodili ministrstva, ter se zavedajo, da se morajo po njih ravnati.

(2) Stranke sporazuma se zavezujejo, da bodo obveznosti po tem partnerskem sporazumu izpolnjevale v skladu z določili tega partnerskega sporazuma in pogodbe o sofinanciranju. Projektni partnerji se zavezujejo, da bodo ravnali v skladu z navodili ministrstva, vključujoč spremembe, ki jih bo ministrstvo naknadno sporočilo oz. posredovalo upravičencu, ta pa vsem ostalim projektnim partnerjem.

**III. UPRAVIČENI STROŠKI**

1. člen

(upravičeni stroški)

(1) Upravičeni stroški in izdatki operacije morajo biti skladni s povabilom in navodili ministrstva. Stranke tega partnerskega sporazuma so seznanjene z dejstvom, da neupravičeni stroški in izdatki ne bodo sofinancirani s strani ministrstva, kakor tudi ne iz tega izhajajoče izgube sredstev strank tega sporazuma.

(2) Višina posameznih vrst upravičenih stroškov operacije je navedena v finančnem načrtu, ki je sestavni del tega partnerskega sporazuma (*Priloga št. 4)*.

(3) Stroški so upravičeni le pod naslednjimi pogoji, če:

* so predvideni z vlogo in s pogodbo o sofinanciranju, izhajajo iz predmeta pogodbe o sofinanciranju, temeljijo na projekciji načrtovanih stroškov v vlogi za neposredno potrditev operacije in finančnem načrtu,
* so z operacijo neposredno povezani ter potrebni za njeno izvajanje in so v skladu s cilji operacije,
* so dejansko nastali za dela, ki so bila opravljena, za blago, ki je bilo dobavljeno oziroma za storitve, ki so bile izvedene,
* so pripoznani v skladu s skrbnostjo dobrega gospodarja,
* nastanejo in so s strani upravičenca oziroma projektnega partnerja plačani v obdobju upravičenosti,
* niso in ne bodo povrnjeni iz drugih virov javnih sredstev (prepoved dvojnega financiranja),
* temeljijo na verodostojnih knjigovodskih in drugih listinah in
* so izkazani v skladu z veljavnimi pravili Unije in nacionalnimi predpisi.

(4) Upravičeni stroški operacije so naslednji:

* nakup nezazidanih zemljišč (do 10 % višine upravičenih stroškov operacije),
* gradnja nepremičnin,
* vzdrževalna dela,
* oprema in druga opredmetena osnovna sredstva,
* investicije v neopredmetena sredstva,
* stroški informiranja in komuniciranja (do 10 % višine upravičenih stroškov operacije),
* stroški storitev zunanjih izvajalcev (študije o izvedljivosti projektov, projektna dokumentacija, nadzor in investicijski inženiring),
* storitve izdelave študij, raziskav, vrednotenj, ocen, strokovnih mnenj in poročil.

(5) Podrobneje so vrste stroškov, upravičenost in dokazila za izkazovanje stroškov in izdatkov določeni v navodilih ministrstva.

1. člen

(izplačila sredstev)

(1) Upravičenec bo projektnim partnerjem plačal izkazane upravičene stroške.

(2) Osnova za plačilo sredstev projektnemu partnerju je usklajen in s strani upravičenca potrjen zahtevek za plačilo z vsemi zahtevanimi prilogami in dokazili. V primeru dodatnega preverjanja upravičenosti stroškov, mora vsak projektni partner zagotavljati še druga dokazila, iz katerih je razvidna upravičenost stroška in njegov nastanek.

(3) Vse neupravičene stroške operacije krije vsak projektni partner sam v skladu s finančnim načrtom.

(4) Upravičenec bo projektnim partnerjem sredstva nakazoval na transakcijske račune, ki so razvidni iz preambule tega partnerskega sporazuma, in sicer v roku 15 dni od prejema sredstev s strani ministrstva.

**IV. OBVEZNOSTI PROJEKTNIH PARTNERJEV**

1. člen

(jamstva projektnih partnerjev)

(1) Vsak projektni partner s podpisom tega partnerskega sporazuma potrjuje in jamči, da:

1. je seznanjen z dejstvom, da je projekt sofinanciran s strani evropskih strukturnih in investicijskih skladov (v nadaljnjem besedilu: ESI skladi), in se strinja, da se pri izvajanju operacije upoštevajo predpisi in navodila ministrstva ter navodila OU, ki veljajo za črpanje sredstev iz ESI skladov;
2. je seznanjen z dejstvom, da so udeleženci evropske kohezijske politike dolžni preprečevati, odkrivati, odpravljati nepravilnosti in poročati o njih ter izvajati finančne in druge popravke v povezavi z odkritimi posameznimi ali sistemskimi nepravilnostmi;
3. je seznanjen z dejstvom, da se uporabi pavšalni znesek ali ekstrapolirani finančni popravek v primerih, ko zneska neupravičenih izdatkov ni mogoče natančno določiti;
4. so partnerski sporazum in vse druge listine v zvezi s to pogodbo podpisale osebe, ki so vpisane v poslovni register Slovenije (v nadaljnjem besedilu: ePRS) kot zakoniti zastopniki projektnega partnerja za tovrstno zastopanje, oziroma druge osebe, ki jih je za to pooblastila oseba, vpisana v ePRS;
5. je upravičenca seznanil z vsemi dejstvi, podatki in okoliščinami, ki so mu bili znani ali bi mu morali biti znani in ki bi lahko vplivali na odločitev o sklenitvi tega partnerskega sporazuma;
6. so vsi podatki, ki jih je posredoval upravičencu v zvezi s tem partnerskim sporazumom, ažurni, resnični, veljavni, popolni in nespremenjeni tudi v času njegove sklenitve.

(2) Kršitve jamstev iz prejšnjega odstavka so bistvene kršitve partnerskega sporazuma. V primeru takih kršitev lahko upravičenec odstopi od partnerskega sporazuma, projektni partner pa je dolžan vrniti prejeta sredstva po tem partnerskem sporazumu v roku 30  dni od pisnega poziva ministrstva upravičencu, skupaj z zakonitimi zamudnimi obrestmi, ki so obračunane od dneva nakazila na TRR upravičenca do dneva nakazila v dobro proračuna RS.

1. člen

(obveznosti projektnih partnerjev)

(1) Stranke tega partnerskega sporazuma se zavezujejo, da bodo:

1. obveznosti, ki jih prevzemajo s tem partnerskim sporazumom, izpolnjevale v skladu z določili in sestavnimi deli tega partnerskega sporazuma ter aktivnosti operacije izvedle strokovno in vestno;
2. sodelovale pri izvedbi operacije na način in v obsegu, kot je dogovorjeno in opredeljeno v potrjeni vlogi;
3. pri porabi odobrenih sredstev ravnale skladno z načelom gospodarnosti, ekonomične porabe sredstev in učinkovitosti;
4. sredstva, pridobljena po tem sporazumu, porabile namensko in izključno za izvajanje aktivnosti operacije, ki je predmet tega partnerskega sporazuma;
5. vzpostavile ločeno računovodsko spremljanje izdatkov na posebnem stroškovnem mestu ali ustrezno računovodsko kodo za vse transakcije v zvezi z operacijo ter, če je relevantno, za vsak projekt posebej, tako da je v vsakem trenutku zagotovljen pregled nad namensko porabo sredstev;
6. v skladu s 140. členom Uredbe št. 1303/2013/EU hranile in zagotovile dostopnost do vseh dokumentov o izdatkih projekta v obdobju dveh let od 31. decembra po predložitvi obračunov Evropski komisiji, ki vsebujejo končne izdatke končane operacije; o natančnem datumu za hrambo dokumentacije bo upravičenec po zaključku operacije pisno obveščen s strani ministrstva;
7. upoštevale zahteve informiranja in obveščanja javnosti pri izvajanju operacije, navedene v Navodilih organa upravljanja na področju komuniciranja vsebin na področju evropske kohezijske politike za programsko obdobje 2014-2020 in Priročniku celostne grafične podobe evropskih strukturnih in investicijskih skladov za programsko obdobje 2014–2020;
8. za namen spremljanja in vrednotenja projekta skladno s 27., 54., 96. in 125. členom Uredbe št. 1303/2013/EU, spremljale in ministrstvu zagotavljale podatke o doseganju ciljev in kazalnikov operacije;
9. zagotovile varstvo osebnih podatkov udeležencev v skladu z določili zakona, ki ureja varstvo osebnih podatkov, pri čemer se stranke tega partnerskega sporazuma strinjajo, da lahko ministrstvo za namene obdelave podatkov in analitične potrebe uporablja dokumentacijo, ki jo je pridobil upravičenec;
10. v primeru preverjanja na kraju samem s strani ministrstva ali OU, projektni partnerji omogočili vpogled v računalniške programe, listine, postopke v zvezi z izvajanjem operacije ter rezultate operacije; projektni partnerji se obvezujejo, da bodo sodelovali pri izvedbi teh preverjanj ter se nanje ustrezno pripravili; upravičenec bo s strani nadzornih organov predhodno obveščen o izvedbi preverjanj na kraju samem; v izjemnih primerih se lahko opravi tudi nenajavljeno preverjanje na kraju samem;
11. omogočile nadzor tudi zunanjim ocenjevalcem, v primeru, da jih bo ministrstvo pooblastilo za nadzor nad izvajanjem operacije.

(2) Stranke tega partnerskega sporazuma so seznanjene z dejstvom, da lahko nadzorni organi tudi po izpolnitvi pogodbenih obveznosti oziroma po poteku pogodbe o sofinanciranju v obdobju najmanj dveh let od 31. decembra po predložitvi obračunov Evropski komisiji, ki vsebujejo končne izdatke končane operacije, preverjajo upravičenost porabe sredstev po pogodbi o sofinanciranju oziroma po tem partnerskem sporazumu.

(3) V kolikor se bo pri kateremkoli nadzoru operacije izkazalo, da operacija ni v skladu s povabilom ali pogodbo o sofinanciranju, lahko ministrstvo od upravičenca zahteva vrnitev vseh prejetih sredstev skladno s pogodbo o sofinanciranju. Prav tako v primeru, da se pri kateremkoli nadzoru operacije ugotovi nepravilnosti, ki izhajajo iz nespoštovanja predpisov, ki urejajo javno naročanje, kot je opredeljeno v pogodbi o sofinanciranju, ministrstvo ravna v skladu z Navodili organa upravljanja za izvajanje upravljalnih preverjanj po 125. členu Uredbe št. 1303/2013/EU programsko obdobje 2014-2020 (dostopna na spletni strani: <http://www.eu-skladi.si/ekp/navodila>) in veljavnimi Smernicami Evropske komisije za določanje finančnih popravkov izdatkov, ki jih financira Unija v okviru deljenega upravljanja, zaradi neskladnosti s pravili o javnih naročilih (dostopne na spletni povezavi: <http://ec.europa.eu/regional_policy/sources/docoffic/cocof/2013/cocof_13_9527_annexe_sl.pdf>) ter upravičencu določi ustrezne finančne popravke, kar pomeni, da se izdatek delno ali v celoti izloči kot neupravičen, upravičenec pa je dolžan neupravičeno izplačana sredstva vrniti, skupaj z zakonitimi zamudnimi obrestmi, ki so obračunane od dneva nakazila na TRR upravičenca do dneva nakazila v dobro proračuna RS.

(4) Stranke tega partnerskega sporazuma se strinjajo, da so kot projektni partnerji solidarno odgovorne za škodo in druge posledice, ki bi nastale zaradi nepravilne ali nezakonite izvedbe operacije po pogodbi o sofinanciranju med ministrstvom in upravičencem.

1. člen

(načela dobre prakse)

(1) Da bi zagotovile tekoče izvajanje operacije, se stranke tega partnerskega sporazuma zavezujejo, da bodo delovale v skladu z načeli dobre partnerske prakse, ki so:

1. vse stranke tega partnerskega sporazuma morajo biti seznanjene s povabilom ter navodili ministrstva in razumeti svojo vlogo v operaciji;
2. vse stranke tega partnerskega sporazuma morajo biti seznanjene s pogodbo o sofinanciranju in razumeti svoje obveznosti; projektni partnerji s podpisom tega partnerskega sporazuma pooblastijo upravičenca, da jih zastopa pri vseh opravilih z ministrstvom, ki so povezana z izvedbo operacije;
3. upravičenec in projektni partnerji se morajo redno posvetovati med seboj in se izčrpno obveščati o poteku operacije;
4. upravičenec in projektni partnerji se medsebojno zavezujejo, da si bodo posredovali kopije poročil – vsebinskih in finančnih, ki jih upravičenec predloži ministrstvu v skladu s pogodbo o sofinanciranju;
5. predloge za spremembe operacije (npr. spremembe aktivnosti ipd.) morajo projektni partnerji pisno potrditi, preden jih upravičenec predloži ministrstvu; če takega sporazuma ni mogoče doseči, mora upravičenec razloge za to navesti, kadar spremembe predloži ministrstvu v odobritev.

(2) Stranke tega partnerskega sporazuma potrjujejo in jamčijo, da so ministrstvo z vlogo in morebitnimi dodatnimi pojasnili pred podpisom pogodbe o sofinanciranju seznanile z vsemi dejstvi in podatki, ki so jim bili znani ali bi jim morali biti znani in ki bi lahko vplivali na odločitev ministrstva o sklenitvi pogodbe o sofinanciranju ter da so vsi podatki, ki so jih in ki jih bodo posredovali upravičencu oz. ministrstvu resnični in popolni, v nasprotnem primeru se to šteje kot hujša kršitev pogodbe o sofinanciranju.

1. člen

(odstop projektnega partnerja od partnerskega sporazuma)

(1) Če projektni partner predčasno odstopi od partnerskega sporazuma na podlagi utemeljenih razlogov, izgubi pravico do sofinanciranja, razen do sofinanciranja tistih upravičenih stroškov, ki so vezani na že izpeljane aktivnosti operacije. Med utemeljene razloge sodijo razlogi, nastali po sklenitvi partnerskega sporazuma, ki niso rezultat dejanj projektnega partnerja, so nepričakovani in ki jih projektni partner ni mogel preprečiti, ne odpraviti in se jim tudi ne izogniti.

(2) V primeru predčasnega odstopa projektnega partnerja od partnerskega sporazuma, je upravičenec dolžan izvesti vse predvidene aktivnosti operacije, za katere je bil zadolžen projektni partner. V kolikor upravičenec teh aktivnosti na podlagi utemeljenih razlogov ne more izvesti, o tem obvesti ministrstvo.

1. člen

(ločene računovodske evidence)

(1) Stranke tega partnerskega sporazuma so dolžne jamčiti za dobro finančno upravljanje sredstev, dodeljenih za izvedbo operacije, vključno z vzpostavitvijo sistema ločenih računovodskih evidenc in sistema hranjenja dokumentacije.

(2) Stranke tega partnerskega sporazuma bodo za potrebe ločenega knjigovodstva odprle posebna stroškovna mesta. Ime stroškovnega mesta za operacijo bo:

- pri upravičencu: \_\_\_\_\_\_\_\_\_\_\_\_\_\_\_\_\_\_/*ustrezno dopolnite/*

- pri projektnem partnerju 1: \_\_\_\_\_\_\_\_\_\_\_\_\_\_\_*/ustrezno dopolnite/*

- pri projektnem partnerju 2: \_\_\_\_\_\_\_\_\_\_\_\_\_\_\_*/ustrezno dopolnite/*

**V. KONČNE DOLOČBE**

1. člen

(skrbniki partnerskega sporazuma)

(1) Skrbniki tega partnerskega sporazuma so:

- s strani upravičenca »Naziv« Ime Priimek,

- s strani projektnega partnerja 1 »Naziv« Ime Priimek in

- s strani projektnega partnerja 2 »Naziv« Ime Priimek. */dodati partnerje po potrebi/*

(2) Stranke tega partnerskega sporazuma so dolžne druge stranke o spremembi skrbnika partnerskega sporazuma pisno obvestiti v roku treh delovnih dni od spremembe. Sprememba skrbnika partnerskega sporazuma začne veljati z dnem prejema dopisa druge pogodbene stranke.

1. člen

(reševanje sporov)

Stranke tega partnerskega sporazuma se zavezujejo, da bodo morebitne spore iz tega partnerskega sporazuma reševale sporazumno. V primeru, da sporazumna rešitev spora ni mogoča, se zadeva preda stvarno pristojnemu sodišču v \_\_\_\_\_\_\_\_\_\_\_\_\_\_\_\_\_. */določiti glede na pristojnost sodišč/*

1. člen

(spremembe partnerskega sporazuma)

Vse spremembe in dopolnitve tega partnerskega sporazuma stranke uredijo s pisnim aneksom k partnerskem sporazumu, ki ga sklenejo pred iztekom veljavnosti sporazuma. Upravičenec mora o spremembi ali dopolnitvi partnerskega sporazuma obvestiti ministrstvo in sicer najkasneje v roku 3 (treh) dni od podpisa aneksa k partnerskem sporazumu.

1. člen

(veljavnost partnerskega sporazuma)

(1) Ta partnerski sporazum začne veljati z dnem podpisa vseh strank sporazuma in velja do izteka vseh rokov v katerih je, skladno z veljavno zakonodajo, oziroma pravnimi podlagami in navodili, ki predstavljajo sestavni del pogodbe o sofinanciranju, možen nadzor nad pogodbo o sofinanciranju in izrekanje finančnih sankcij.

(2) Če bi bila katera izmed določb tega partnerskega sporazuma neveljavna ali bi bilo pravnomočno ugotovljeno, da je neveljavna oziroma je ne bi bilo mogoče izpolniti, partnerski sporazum ne preneha veljati v preostalih delih, če lahko obstanejo brez neveljavne določbe. V tem primeru se stranke tega partnerskega sporazuma dogovorijo, da bodo v skladu z načeli vestnosti in poštenja tako določbo spremenili z aneksom k temu partnerskem sporazumu, tako da bo nova določba čim bližja neveljavni določbi.

(3) Ta partnerski sporazum je sestavljen v XX enakih izvodih, od katerih prejme vsaka pogodbena stranka po XX izvod/e.

|  |  |  |
| --- | --- | --- |
| **NAZIV PROJEKTNEGA PARTNERJA 1** |  | **NAZIV UPRAVIČENCA** |
|  |  |  |
| *Ime Priimek funkcija* *odgovorne osebe/zakonitega zastopnika* |  | *Ime Priimek funkcija* *odgovorne osebe/zakonitega zastopnika* |
|  |  |  |
| Datum:\_\_\_\_\_\_\_\_\_\_\_\_\_\_\_\_\_\_\_\_ |  | Datum:\_\_\_\_\_\_\_\_\_\_\_\_\_\_\_\_\_\_\_\_ |
|  |  |  |
| **NAZIV PROJEKTNEGA PARTNERJA 2** |  |  |
|  |  |  |
| *Ime Priimek funkcija* *odgovorne osebe/zakonitega zastopnika* |  |  |
|  |  |  |
| Datum:\_\_\_\_\_\_\_\_\_\_\_\_\_\_\_\_\_\_\_\_ |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**Priloge:**

* *Priloga 1: Povabilo razvojnim svetom regij za dopolnitev dogovora za razvoj regije – drugo povabilo št. 3030-120/2016/97 z dne 13. 11. 2017*
* *Priloga 2: Vloga za neposredno potrditev operacije*
* *Priloga 3: Pogodbo št.: \_\_\_\_\_\_\_\_\_\_\_\_ o sofinanciranju operacije »NAZIV« z dne dd. mm. llll*
* *Priloga 4: Finančni načrt operacije*